CELEX: C2006/249/33
Language: fi
Date: 2006-10-14 00:00:00
Title: Asia T-220/06: Kanne 16.8.2006 — JAKO-O v. SMHV — P.I. Fashion (JAKO-O)

14.10.2006   
            
            
               FI
            
            
               Euroopan unionin virallinen lehti
            
            
               C 249/14
            
         Kanne 16.8.2006 — JAKO-O v. SMHV — P.I. Fashion (JAKO-O)
   (Asia T-220/06)
   (2006/C 249/33)
   Kannekirjelmän kieli: englanti
   Asianosaiset
   
      Kantaja: Jako-O Möbel und Spielmittel für die junge Familie GmbH (Bad Rodach, Saksa) (edustaja: asianajaja E. Bertram)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: P.I. Fashion B.V. (Amsterdam, Alankomaat)
   Vaatimukset
   
               —
            
            
               sisämarkkinoiden harmonisointiviraston toisen valituslautakunnan 14.6.2006 tekemä päätös (asia R 1178/2005-2) on kumottava
            
         
               —
            
            
               väite nro B 553695 yhteisön tavaramerkkihakemusta nro 2395564 vastaan on hylättävä
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: JAKO-O
   
      Haettu yhteisön tavaramerkki: Sanamerkki JAKO-O luokkiin 3, 8, 9, 11, 12, 14, 15, 16, 18, 20, 21, 24, 25, 28, 39 ja 41 kuuluvia tavaroita ja palveluja (saippuat; hajuvedet, eteeriset öljyt; kosmeettiset tuotteet) varten — hakemus nro 2395564
   
      Sen tavaramerkki- tai merkkioikeuden haltija, johon väitemenettelyssä on vedottu: P.I. Fashion B.V.
   
      Tavaramerkki- tai merkkioikeus, johon väitemenettelyssä on vedottu: Kansallinen kuviomerkki LAGERFELD JAKO luokkaan 3 kuuluvia tavaroita ja palveluja varten
   
      Väiteosaston ratkaisu: Väitteen hyväksyminen riidanalaisten tavaroiden osalta
   
      Valituslautakunnan ratkaisu: Valituksen hylkääminen
   
      Kanneperusteet: Neuvoston asetuksen N:o 40/94 8 artiklan 1 kohdan b alakohdan rikkominen
   Kantaja väittää, että aikaisemman oikeuden ja yhteisön tavaramerkkihakemuksen välillä ei ole foneettista, visuaalista eikä merkityssisällön samankaltaisuutta, minkä vuoksi edellä mainitussa artiklassa tarkoitettua sekaannusvaaraa ei ole. Sekaannusvaaraa vähentää kantajan mukaan edelleen keskivertokuluttajan osatekijään LAGERFELD, jota on pidettävä merkin hallitsevana osatekijänä, liittämä maine.